CELEX: 32009R0886
Language: bg
Date: 2009-09-25 00:00:00
Title: Регламент (ЕО) № 886/2009 на Комисията от 25 септември 2009 година за разрешаването на препарата от Saccharomyces cerevisiae CBS 493.94 като фуражна добавка за коне (притежател на разрешителното Alltech France) (Текст от значение за ЕИП)

26.9.2009   
            
            
               BG
            
            
               Официален вестник на Европейския съюз
            
            
               L 254/66
            
         
      РЕГЛАМЕНТ (ЕО) № 886/2009 НА КОМИСИЯТА
   
   от 25 септември 2009 година
   за разрешаването на препарата от Saccharomyces cerevisiae CBS 493.94 като фуражна добавка за коне (притежател на разрешителното Alltech France)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 са предвидени разпоредби за разрешаването на добавките за използване при храненето на животните и са установени основанията и процедурите за целта.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешаване на препарата, посочен в приложението към настоящия регламент. Заявлението бе придружено от данните и документите по член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарата от Saccharomyces cerevisiae CBS 493.94 като фуражна добавка за коне, която следва да се причисли към категорията „зоотехнически добавки“.
            
         
               (4)
            
            
               С Регламент (ЕО) № 1812/2005 на Комисията (2) бе временно разрешено използването на този препарат за коне.
            
         
               (5)
            
            
               Европейският орган за безопасност на храните (наричан по-долу „Органът“) изложи заключенията си в становището от 4 март 2009 г., според което препаратът от Saccharomyces cerevisiae CBS 493.94 не оказва неблагоприятно въздействие върху здравето на животните, човешкото здраве или околната среда и че използването му може да има значителни ползи за храносмилането на фибрите (3). Органът не счете за необходимо да налага специфични изисквания по отношение на надзора след пускането на пазара. Също така той провери доклада за метода за анализ на фуражната добавка във фуражите, който бе представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               От оценката на посочения препарат е видно, че условията за разрешаването по член 5 от Регламент (ЕО) № 1831/2003 са изпълнени. Поради тази причина употребата на посочения препарат следва да бъде разрешена при условията по приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, спадащ към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при условията по приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 291, 5.11.2005 г., стр. 18.
   
      (3)  The EFSA Journal (2009) 991, стр. 1—14.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg пълноценен фураж със съдържание на 12 % влага
               
            
                  
                     Категория: зоотехнически добавки. Функционална група: подобрители, увеличаващи смилаемостта на храната.
                  
               
            
                  4a1704
               
               
                  Alltech Франция
               
               
                  
                     Saccharomyces cerevisiae
                  
                  CBS 493.94
               
               
                  
                               
                           
                           
                              Състав на добавката:
                              препарат от Saccharomyces cerevisiae
                              
                              CBS 493.94 с минимално съдържание:
                              твърдо състояние 1 × 109 CFU/g добавка
                           
                        
                               
                           
                           
                              Характеристика на активното вещество:
                              
                                 Saccharomyces cerevisiae CBS 493.94
                           
                        
                               
                           
                           
                              Аналитичен метод (1):
                              
                                           
                                       
                                       
                                          Изброяване: метод на разлятата среда чрез използване на агар с хлорамфеникол, глюкоза и дрожден екстракт.
                                       
                                    
                                           
                                       
                                       
                                          Идентификация: полимеразна верижна реакция (ПВР)
                                       
                                    
                        
               
                  Коне
               
               
                  —
               
               
                  1,6 × 109
                  
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата за съхранение, срокът на годност и стабилността на гранулиране.
                           
                        
                              2.
                           
                           
                              Препоръчителна доза: 4,7 × 109 CFU/kg пълноценен фураж.
                           
                        
               
                  16 октомври 2019 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives.